text: It Libben fan de Hillige Abt en Bychtfaar Brendan
  It Libben fan de Hillige Abt en Bychtfaar Brendan | ||
  oarspr. titel | Vita Sancti Brendani Clonfertensis | |
  auteur | anonimus | |
  taal | Latyn | |
  foarm | hilligelibben | |
  skreaun | 10e iuw | |
  oersetting nei it Frysk | ||
  Fryske titel | It Libben fan de Hillige Abt en Bychtfaar Brendan | |
  publikaasje | 2012, Ljouwert | |
  útjouwer | Utjouwerij Elikser | |
  oersetter | Eibert van der Veen | |
  ISBN oers. | 978-9 08 95 44 254 |
  It Libben fan de Hillige Abt en Bychtfaar Brendan, yn it oarspronklike Latyn: Vita Sancti Brendani Clonfertensis, is in hilligelibben of hagiografy fan in anonime skriuwer út 'e tsiende iuw oer de Ierske tsjerkfaar en hillige Brendan (of Brandaan) fan Clonfert (±484-±577), deselde nei wa't û.m. de Brandaris op Skylge neamd is. De Fryske oersetting fan Eibert van de Veen waard yn 2012 útjûn as ûnderdiel fan 'e bondel Sint Brandaan yn Fjouwerfâld.
  Ynhâld[bewurkje seksje | boarne bewurkje]
  It Libben fan de Hillige Abt en Bychtfaar Brendan fertelt oer it libben fan Sint Brandaan, fan syn berte oant syn dea, mar fermingt dêrby, sa't yn 'e Midsiuwen wenst wie, skiednis mei leginde. Sa binne der by syn berte al in smacht foartekens oer hoe'n grut man oft de poppe skielk wol net wurde sil en ek yn syn letter libben ferskine ferskate kearen ingels oan Brandaan. Neffens dit hilligelibben wurdt hy as jonkje, nei't er ien jier by syn âlden bleaun is, troch Erkus, in oare Ierske tsjerkfaar, ophelle. Dêrnei wurdt er noch fiif jier fersoarge troch de non Yta foar't er foargoed ûnder de hoede fan Erkus komt, dy't him yn 'e Tsjerke grutbringt. Meitiid ûntjout er him ta in grut tsjerklieder, de stifter fan ferskate kleasters en midsman tusken de stridende lânsdielen Konnacht en Meunster. Hy stjert op 'e âldens fan 93 jier.
  Fryske oersetting[bewurkje seksje | boarne bewurkje]
  De Fryske oersetting fan 'e Vita Sancti Brendani Clonfertensis ferskynde yn 2012 ûnder de titel It Libben fan de Hillige Abt en Bychtfaar Brendan, as ûnderdiel fan 'e bondel Sint Brandaan yn Fjouwerfâld (yn 'e mande mei It Gebed fan Sint Brendan, De Seereis fan de Hillige Abt Brendan en De Reis fan Sint Brandaan) by Utjouwerij Elikser te Ljouwert. De Fryske fertaling wie fan 'e hân fan Eibert van der Veen, dy't dêr de ferzje foar brûkte dy't yn 1930 troch de jezuyt Paulus Gosjean gearstald waard út ûnderskate út 'e Midsiuwen oerlevere hanskriften.
  Boarnen, noaten en/as referinsjes: |
  
  